section_heading: Opći podatci
paragraph_text: Mladen Lojkić rođen je u Uljaniku, Grad Garešnica (bivša Općina Daruvar) 24. prosinca 1953. godine. Trenutačno živi u Siraču.<ref>Lojkić, Mladen, Eugenika i ljudski korov, vlastita naklada, Zagreb, 2013., ISBN 978-953-57400-2-5, str. 201. Srednju građevinsku tehničku školu završio je u Zagrebu 1972. godine. Iako je bio jedan od najboljih srednjoškolaca u generaciji, zbog slabijeg imovinskog stanja nije mogao nastaviti studij te se zaposlio kao građevinski tehničar u graditeljskom poduzeću Gradnja (kasnije Novogradnja d.d.) Daruvar. Nakon nekoliko godina upisuje uz rad studij graditeljstva u Zagrebu gdje 1981. godine dobiva diplomu inženjera građevinarstva. U Novogradnji d.d., koja je zapošljavala oko 400 djelatnika, obnašao je dužnosti rukovoditelja gradilišta, rukovoditelja Radne jedinice u Čazmi, tehničkog direktora te generalnog direktora Novogradnje d.d. iz Daruvara. Od prvoga siječnja 1995. godine na vlastiti zahtjev odlazi iz uprave tvrtke te obnaša dužnost predsjednika Nadzornog odbora sve do gašenja tvrtke 2002. godine.